QORTI CIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Erbgħa Tletin (30) ta' Ġunju 2021 Rikors Numru 159/2021 FDP Fl-ismijiet Avukat Dr Malcolm Stepic a nom u in rappreżentanza tas-soċjeta' Taljana Kelkoo srl Vs PKS Europe Limited (C 77018) Rat ir-rikors datat 23 ta' Frar 2021, li permezz tiegħu s-soċjetà rikorrenti Kelkoo srl, tramite r-rappreżentant tagħha u bil-ġurament tiegħu Dr Malcolm Stepic, talbet s- segwenti: Billi s-soċjeta' attriċi biegħet u kkonsenjat lis-soċjeta' konvenuta servizz għall-valur ta' €61,142.79 (Dok.A, B, C, u D) u għalkemm dan l-ammont intalab kemm-il darba mingħand is-soċjeta' konvenuta iżda huwa baqa' ma ħallasx; Illi l-ammont huwa ċert, likwidu u dovut u fil-fehma tal-attur nomine is- soċjeta' konvenuta m'għandhiex eċċezzjonijiet x'tagħti għat-talba li qed issirlu; Jgħid il-konvenut għaliex: 1. tgħaddi biex tiddeċiedi fuq it-talba tal-attur nomine bid-dispensa tas- smiegħ għat-termini tal-Artikolu 167 ta' Kodiċi ta' Organizzazzjoni u Proċedura Ċivili. 2. tikkundanna lill-konvenut iħallas lill-attur is-somma ta' €61,142.79 (wieħed u sittin elf, mija u tnejn u erbgħin Euro u disgħa u sebgħin ċenteżmu), flimkien ma' l-imgħax legali, ammont minnu dovut għar- raġunijiet hawn fuq imsemmija. Bl-ispejjeż tal-preżenti kontra l-konvenut li huwa nġunt għas-subizzjoni. Rat illi fil-15 ta' Marzu 2021 il-kawża ġiet appuntata għat-12 ta' April 2021 fid-9.00am. Jirriżulta illi fid-29 ta' April 2021, saret l-affissjoni fil-Kunsill Lokali San Ġiljan u l- Għassa San Ġiljan. Jirriżulta illi fit-18 ta' Mejju 2021, saret l-affissjoni fl-uffiċċju reġistrat tas-soċjeta' Jirriżulta illi permezz ta' nota ta' John Bellissimo, ġie dikjarat illi l-indirizz reġistrat tas- soċjeta' intimata ġewwa Wied Għomor Street, Il-Mosta huwa l-indirizz tal-uffiċċju tiegħu fejn kien joffri servizz ta' registered office għas-soċjeta' intimata, li magħha huwa tilef kuntatt. Rat illi fl-24 ta' Ġunju 2021, il-Qorti, wara illi rat id-dokumentazzjoni prodotta, qieset illi s-soċjeta' intimata hija debitament notifikata skond il-Liġi f'idejn persuna fis- servizz tas-soċjeta' intimata, a tenur tal-Artikolu 187 (1) tal-Kap 12. Rat illi fl-24 ta' Ġunju 2021, meta ssejħet il-kawża, s-soċjeta' intimata jew rappreżentant tagħha ma deherux, u l-Qorti ddikjarat li s-soċjeta' intimata kienet kontumaċi. Rat illi fl-24 ta' Ġunju 2021, Dr Malcolm Stepic iddikjara illi l-ammont lis-soċjeta' Kelkoo srl kien għadu dovut u ma kellux aktar provi x'jippreżenta. Rat illi fl-24 ta' Ġunju 2021, abbazi tal-Artikolu 158 (10), il-Qorti, qabel ma tgħaddi biex tagħti s-sentenza, ikkonċediet żmien lis-soċjeta' intimata biex fiha tagħmel is- sottomissjonijiet tagħha bil-miktub biex tiddefendi ruħha kontra t-talba tar-rikorrenti. Rat illi, meta ssejjħet il-kawża llum, s-soċjeta intimata jew rappreżentant tagħha reġgħu ma dehrux u ma tressqu ebda sottomissjonijiet bil-miktub. Rat illi għalhekk, il-kawża kienet posposta għas-sentenza. Rat illi l-Qorti ma għandha ebda raġuni għaliex ma tilqax t-talbiet tar-rikorrenti nomine. Konklużjoni Il-Qorti; Wara illi rat l-atti tal-kawża; Tgħaddi biex taqta' u tiddeċiedi l-vertenza billi: Tikkundanna lis-soċjeta' konvenuta PKS Europe Limited tħallas lill-attur nomine is- somma ta' €61,142.79 (wieħed u sittin elf, mija u tnejn u erbgħin Euro u disgħa u sebgħin ċenteżmu), bħala ħlas għal servizzi kif deskritt fl-avviż. Bl-ispejjeż u bl-imgħax mid-data tal-preżentata tal-avviż sad-data tal-pagament effettiv kontra l-konvenut. Francesco Murgo LL.D. LL.M. (IMLI) Abela Vella Rita Spiteri Longhurst Deputat Reġistratur